**Referat af bestyrelsesmøde i Jeckels 16.3.2021 kl.16**

Mødet blev afholdt digitalt på Teams, med deltagelse af den samlede bestyrelse og Vigdis.

Følgende punkter blev behandlede.

1. Generalforsamling 23.4.2021

Bestyrelsen forventer, at en udsættelse er nødvendig, medmindre forsamlingsforbuddet senest den 25.3 af regeringen varsles ændret, så 200 personer kan mødes indendørs den 23.4.

Indkaldelsesvarslet er 3 uger, og pga. påsken skal afklaring derfor ske i næste uge. Bestyrelsen vil, hvis udsættelse besluttes, på næste møde den 8.4 tage stilling til nyt tidspunkt.

1. Beretning mv.

Bestyrelsens beretning havde været rundsendt, og tilrettet, og blev formelt godkendt.

Budgetoplæg blev tilrettet sprogligt, og godkendt, og efter mødet rundsendt i tilrettet stand. Alle følgebreve og bilag til generalforsamlingsindkaldelsen blev godkendte.

Alle dokumenter er herefter på plads, hvis generalforsamlingen kan gennemføres 23.4.

1. Godkendelse af årsrapport mv.

Efter at mindre tekstmæssige ændringer aftalt på sidste møde var gennemførte, godkendte bestyrelsen årsrapport 2020, budget 2022 og øvrige tilknyttede dokumenter, og disse underskrives herefter digitalt via Penneo.

1. Næste møder

8.4 skal bestyrelsen og Vigdis se på køkkener i københavnske showrooms fra klokken 13.

6-8.5 mødes bestyrelsen i Skagen til fysisk bestyrelsesmøde og besigtigelse.

1. Eventuelt

Under punktet opdateredes bestyrelsen på status på besigtigelser på Jeckels af de 2 indretningseksperter.

Referat 17.3.2021 ved Flemming Kragh Hansen